b'\n_START_ARTICLE_\nDaniel Westling\n_START_SECTION_\nInf\xc3\xa0ncia i formaci\xc3\xb3 acad\xc3\xa8mica\n_START_PARAGRAPH_\nVa n\xc3\xa9ixer al barri residencial de Brickebacken, \xc3\x96rebro, com Olof Daniel Westling. \xc3\x89s fill de Olle Westling, un ex director d\'assumptes socials i d\'Eva Westling i t\xc3\xa9 una germana, Anna._NEWLINE_Es cri\xc3\xa0 al poble d\'Ockelbo on va anar a escola. Estudi\xc3\xa0 batxiller (Socials) a l\'institut municipal de Sandviken. A l\'acabar la seva formaci\xc3\xb3 d\'estudis b\xc3\xa0sics entr\xc3\xa0 en l\'ex\xc3\xa8rcit en G\xc3\xa4vle, servint en el regiment de H\xc3\xa4lsinge. A l\'acabar el servei militar es trasllad\xc3\xa0 a viure a Estocolm, i comen\xc3\xa7\xc3\xa0 a estudiar per ser un professor d\'esports en Lillsved V\xc3\xa4rmd\xc3\xb6. En 2000 obr\xc3\xad el seu primer gimn\xc3\xa0s amb uns socis de l\'escola d\'esports al centre de la capital.\n_START_SECTION_\nNoviatge\n_START_PARAGRAPH_\nComen\xc3\xa7\xc3\xa0 a relacionar-se amb la princesa Vict\xc3\xb2ria des del moment que fou el seu entrenador esportiu personal. El 2002 la princesa visitava di\xc3\xa0riament el gimn\xc3\xa0s que Westling tenia en propietat amb uns socis. Westling \xc3\xa9s propietari de l\'empresa "Master Training", que controla tres gimnasos de luxe al centre d\'Estocolm. La relaci\xc3\xb3 aviat es va comen\xc3\xa7ar a fer m\xc3\xa9s personal i comen\xc3\xa7\xc3\xa0 una relaci\xc3\xb3 sentimental. Durant set anys va ser la seva parella sentimental i anava amb ella a diferents actes familiars i d\'amics._NEWLINE_Va rebre diferents i constants cr\xc3\xadtiques per diversos col\xc2\xb7lectius socials de Su\xc3\xa8cia, sobretot per la seva proced\xc3\xa8ncia i manca de formaci\xc3\xb3 acad\xc3\xa8mica.\n_START_SECTION_\nBoda i vida matrimonial\n_START_PARAGRAPH_\nLa parella va obtenir del rei Carles XVI Gustau de Su\xc3\xa8cia i del govern suec el perm\xc3\xads necessari per casar-se l\'estiu de 2010. La cerim\xc3\xb2nia fou a la Catedral de Sant Nicolau d\'Estocolm el 19 de juny de 2010._NEWLINE_La seva tasca a partir del casament \xc3\xa9s la de ser el consort de Vict\xc3\xb2ria de Su\xc3\xa8cia i d\'acompanyar-la en diversos actes socials._NEWLINE_El 23 de febrer de 2012 la princesa Vict\xc3\xb2ria don\xc3\xa0 a llum a la primera filla del matrimoni, Estelle Silvia Ewa Mary, duquessa d\'Osterg\xc3\xb6tland.'